НОРМА АВЫЛЫ

Балтачтан 2 км көнчыгышта, Себер юлынын уң ягында, Шушма елгасыннан 1 км уңдарак ур­нашкан. Авылның уң ягыннан Норма елгасы ага. Шәмәрдән тимер юл станциясеннен 20, Малмыж пристаненнан 36 км ераклыкта. «Норма авыл жирлеге» муниңипаль берәмлегенең үзәге. XVIII гасыр да Казан губернасының Казан өязе Арча даругасы Үтәген Шадрин йөзлегендә. XIX гасырның башында Казан губернасының Казан өязе Апаз волостенда, икенче яртысыннан - Балтач волосте составында. 1920 елдан Татарстан АССРның Арча кантоны Балтач волостенда. 1930 елдан соң Татарстан АССРның Балтач районы җирлегенә керә.

Районыбызның башка күп авыллары кебек үк, Норма авылы урынында да әлгәре заманда мари кабиләләре яшәгән. Моны авыл тиресендә мариларның зират урыннары саклануы, Кирәмәт исеменең булуы, авыл яныннан ага торган елганың Норма исемен йөртүе, халык теленде сакланган күп төрле риваятьләр раслый. «Норма» сүзе борынгы фин-угор теленнән «сазлыклы елга» дип тәржемә ителә. Авылның исеме менә шушы елга исеменнән алынган. Мамадыш районында Норма елгасы буена урнашкан Норма, Ку- кмара районында Норма елгасы ярында Нормабаш, Мари Иле Республикасында шулай ук Норма исемле елга буенда утыручы Норма исемле авылларның булуын әйтеп китү моны тагын бер кат дәлилли.

Бүгенге Норма авылы XVI гасырның ахыры – XVII гасырның башы тирәләрендә барлыкка килгән дияргә нигез бар. Аксак Тимер яулары Болгар шәһәрләрен җимергәннен соң Казан арты төбәгенә болгар-татар морзаларының килеп төпләнүе башлана. Казан ханлыгының Явыз Иван гаскәрләре тарафыннан тар-мар ителүе бу төбәккә татарларның күченүен тагын да көчәйтә. Татар авылы буларак авылның барлыкка килүенең әнә шул процесслар белән бәйле булуы бәхәссез. Мәсәлән, Ахман (Акман) Сөендек улы Хүжашевның (Күдашевның) инде XVII гасырның утызынчы елларында Норма елгасында тегермәне булуы билгеле. Димәк, инде үл чор­да Норма авылы булган. 1742 елда татарларны көчләп чукындырүның иң көчәеп, авылларда махсус отрядлар мәчетләрне җимереп йөргән чорда Зур Нормада (авылның исеме әле XIX гасырларда да шулай язылган) 35 хуҗалык, бер мәчет булуы, анда мәдрәсә эшләве, мәчетнең җимертелүе теркәлгән. Д. Корсаков 18-йөздә авылда 139 ясаклы татар яшәвен яза. 1866 елда хуҗалыклар саны 86, 367 ир-ат, шуның кадәр үк хатын-кыз яшәгән, бер мәчет, ике мәдрәсә эшләгән. 1878 елда авылда инде ике агач мәчет эшли.

XX гасыр башында халык саны 948 кеше. Зур Норма общинасының җирләре 1030 дисәтинә, аның 920 дисәтинәсе чәчүлекләр, 70 дисәтинәсе печәнлек, 40 дисәтинәсен авыл утарлары биләп тора. Халыкның тормышы «ярлы» дип бәяләнә, шөгыле - игенчелек, терлекчелек, урман кисү, чабата үрү. Әнә шөл ярлылык халыкны эзләнергә, күченергә мәҗбүр иткән. Биктимер исемле кеше гаиләсе, ишләре белән күченеп, Көекбаш авылына нигез салган. Курмала һәм Нормабаш авылларын да нормалылар нигезләгән.

Норма авылының туры юл белән Пүскәнгә чыгып китә торган очын Тәшнәр дип атаганнар. Анда авылның байрак кешеләре яшәгән. Аларның иң атаклысы Габдрахман Ишморатов. Ул икенче гильдияле Казан сәүдәгәре Әхмәт Ишморатов гаиләсендә Нормада туган. Әтисенең эшен дәвам итеп, Казанның иң абруйлы бае булып җитешкән, 36 яшендә Казан сәүдәгәрләренең беренче гильдиясенә кабул ителгән, киң хәйрия эшчәнлеге өчен «Потомственный Почетный гражданин России» дигән абруйлы дәрәжәгә лаек булган. Аның эшмәкәрлек даирәсе нигездә Казан арты төбәгендә булып, Норма белән Чапшар арасында елга буенда 40 баш атка исәпләнгән ат заводы (аның тагын да зуррак ат заводы Үрнәк янында булган), бәз эшләү һәм буяү фабрикасы тоткан. Элегрәк елларда өлкәннәр аның фабрикасының янгын чыгып янганлыгын искә алалар иде. Габделбәр Галиев үзенең абыйсы Гомәрнең Габдрахман байда чабыш атлары өйрәтүче булганын сөйли иде.

Г. Ишморатов үтә дә диндар кеше була, Түнтәр мәдрәсәсе мөдәррисе Ишмохәммәт Динмохәммәтов белән якын элемтәдә тора, якын-тирә авыллар да мәчет-мәдрәсәләр салдыруга һәм тотуга зур ярдәм итә. Аның Көектә мәчет, Түнтәрдә мәдрәсә салдыруы билгеле. Ул Норманың Төшнәр өлешендә дә мәчет һәм мәдрәсә салдыра. Совет чорында аның мәдрәсәсен күчереп кемгәдер йорт итеп салалар. 1921 елда аның йортының бер өлешендә ачыгүчылар өчен ашханә эшли. 1935 елда йортын сүтеп авыл клубы итеп коралар.

XX гасыр башында авылда Тариф Усмановның, Гыйззениса Гайнетдинованың, Фаизә Сөләйманованың бакалея кибетләре тотуы, аларның еллык сәүдә әйләнешенең 200-500 сум тәшкил итүе теркәлгән. Хәсән Фәйзуллин Арча сәүдәгәрләре гильдиясендә, Шәмсетдин Фәйзуллин Арча мещаннары сословиесендә торганнар. Гыйлажетдин Камалетдинов һәм Әхмәтжан Мөхәммәтсадыйков Чепья базарында балаганнар тот- каннар. Аларның сәүдә әйләнеше 1500 сумга кадәр җиткән. Норма һәм Кариле байларының Балтач, Апаз базарларында киң сату итүе мәгълүм.

Авылның төп мәчетенең соңгы имамы 1850 елда туган Мөхәммәтшәриф Мөхәммәтвәлиев. Имамнар гаиләсеннән чыккан бу тирән мәгълүматлы шәхес Төшнәр мәчетенең дә имамы саналган, анысы бишвакыт намаз мәчете булып торган. Төп мәчетнең манарасы 1933 елда киселә, аның бинасы төрле максатларда файдаланыла. Бүгенге көндә бу агач мәчетләрнең берсе дә сакланмаган. Яңа кирпеч мәчет нәкъ иске мәчет урынында төзелеп, 1999 елда аның манарасыннан изге азан тавышы яңгырады. Шуннан бирле анда көн саен бишвакыт намаз укыла. 2005-2006 елларда мәчеткә янкорма итеп мәдрәсә бинасы төзелде. Бүген анда балалар һәм өлкәннәр дин нигезләрен өйрәнәләр.

Язучы Вахит Имамов, тарихчы Сәлам Алишев үз хезмәтләрендә Норма авылы кешеләренең Е. Пугачев исеме белән бәйле азатлык көрәшендә катнашуы турында мәгълүматлар китерәләр.

Гыйлметдин Шәмсетдинов, Зәки Шакиров, Галимжан Сәйфүллин, Габдүлла Вайабиев һ.б. Беренче бөтенденья сугышында катнашалар, беренче икесе батырлыклары өчен Георгий тәресе белән бүләкләнәләр. Патша төшерелеп, совет власте урнашу хәбәрен авылга Галимжан Сәйфүллин белән Габдулла Вайабиев алып кайта. Гражданнар сугышына 14 кеше алына. Иң беренчеләрдән булып Хәбибрахман Закиров, Хәсән Шакиров Сызраньга озатыла. Хәсән Шакировның Азин дивизиясендә хезмәт итүе, Колчакка каршы сугышларда катнашуы билгеле.

1918 елда Фәйзрахман Исмәгыйлов җитәкчелегендә ярлылар комитеты оеша. Аның составына Хәбибрахман Закиров, Майирә Нәбиева, Нәфыйк Ганиев, Фатыйх Хәбибуллиннар сайлана. Комитет гомуми файдалану өчен сепаратор тота, аның үтә авыр хәлдәгеләргә ярдәм фонды туплау өчен бераз чәчүлек җире була, 1921 елгы ачлык чорында ачыгучы гаиләләрдәге балалар өчен ашханә ача. Ярлылар комитеты халыкны  
коллектив тормышка хәзерләүдә дә зүр роль уй-  
ный. 1918 елның ахырында авыл Советы оеша.  
Авылда яңа властьның беренче органы буларак,  
башлангыч чорда ул үзенең эшен нәкъ менә яр-  
лылар комитеты белән бергә алып бара.

НЭП чорында авылда эшмокорлек җанланып  
китә, халыкның инициативасы уяна. Хөсәен исем-  
ле крестьян кибет ачып жибәрә. Әмма дәүләт сәя-  
сәтенең әзлексезлеге ул инициативаларны юкка чыгара.

1928 елда Хөсәен Галләмов беренче комсо-  
мол ячейкасын оештыра. Аның беренче әгъзала-  
ры Салих Гарипов, Габдуллажан Нәҗипов, Вә-  
ли Хәйрүллин, Габдулла Мифтахов, Әхәт Сибагатов, Шәриф Сабиров.  
Укытүчы Ибниәмин  
Фатыйхов аларның ру-  
хи остазы була. Надан-  
лыкны бетерүдә, яңа  
тормышны пропаганда-  
лауда яшьләр зур роль  
уйный. 1930 елдан пар-  
тиядә булган Хәбибрах-  
ман Закиров, Гани Га-  
лиев авылның берен-  
че коммунистлары. Бу  
җәһәттән Гариф Ибра-  
гимовның исемен әйтеп  
китмәү мөмкин түгел.  
Ул яңа тормыш өчен хә-  
рәкәтнең үзәгендә бу-  
ла. Башта Кариле авылындагы ярлылар комитетына җитәкчелек итә.  
1924-1926 елларда Балтач волостеның башкар-  
ма комитеты рәисе була. Тирән белеме, зыялы-  
лыгы, кешеләрне тыңлый һәм аңлый белүе белән  
күпләргә үрнәк күрсәтә.

1929 елның октябрендә авылда колхоз оеша. Аны оештыруда 25 меңчеләрдән булган Бакү әшчесе Селәйман Делилов һәм Ленинградтан Пу- тиловчы Кәрамов зур булышлык күрсәтәләр. Рәйс итеп Габделхак Хәлиуллин сайлана. Әмма үтемле анлату-төшендерү эше алып бармыйча, коры басым һәм куркыту ысуллары белән оештырылган колхоз 1930 елның башына ук таркала. Хаталарны төзәтеп, аны яңабаштан оештырасы була. 1930 елның апрелендә 11 хуҗалык ныклап колхозга берләшә, аның уставын кабул итә. Әлеге хуҗалыклар нигездә иң ярлы хуҗалыклар була. Аларда бер ат, бер җигелмәгән тай гына була, күбесенең чәчүлек орлыгы да юк. Шушы авыр чорда активистлар дәүләттән ярдәм алуга ирешәлор - алдан йөрүче колхозның ул чордагы рәйсе Хәбибрахман Закиров була. Нәтиҗәдә орлык та юнәтелә, колхоз чәчүго 9 ат белән чыга. 1920 елларда Насыйр исемле крестьянның йортында беренче баскыч совет мәктәбе ачыла. Аннан соңгы елларда, аерым бина табылмаганлыктан мәктәп Кәлимулла, Халик исемле кешелернең йортларында урнаша. 1930 еллар алдыннан мәчет-мәдрәсәләрнең бушап калуы гына мәктәпне аерым бина белән тәэмин итәргә мөмкинлек бирә.

1930 елда комсомол ячейкасы секретаре Гайфетдин Хәбибуллин тырышлыгы белән авыл уртасындагы каравыл өе кызыл почмак итеп жиһаз- лана, авыл халкы шунда җыелып 1932 елда беренче мәртәбә радиотапшырулар тыңлый. Халык сөйләвенә Караганда, кешеләр Казаннан сөйләвенә ышанмагач, махсус аңлатмалы хат белән Мортаза Юнысов дигән егетне Казанга жибәрәләр. Радиодан аның тавышын ишеткәч көне халыкның шиге тарала. 1935 елда колхоз Г. Ишморатовның йортын сүтеп клуб итеп сала. Шушында яшьләр Кариле яшьләре белән бергәләп «Галиябану» драмасын куя. Шушында Түнтәр егете Әмин Йосыпов нормалыларга беренче мәртәбә «телсез» кино күрсәтә. 1960 елда колхоз кече белән салынган яңа клуб ачылды. 1981 елда ул реконструкцияләнеп тө- зекләндерелде. Шушы ук бинада китапханә эшли.

Бөек Ватан сугышына 134 егет китә, аларның 74 е ил азатлыгы өчен корбан була. Күпләре туган якка төн һәм җан яралары алып кайталар. Тылда калган хатын-кызлар, өлкәннәр, балалар һәм үсмерләр, рухи батырлык үрнәкләе күрсәтеп, яшәешнең дәвамлылыгын тәэмин итәләр. Моның өстенә нормалыларга карилелеләр белән бергә Мәскоү өлкәсе һәм башка көнбатыш төбәкләрдән эвакуацияләнеп килгән 129 качакны сыендырырга туры килә. 1986 елда авыл уртасында шушы батырлыкның символы булып обелиск калыкты. Норма егете Рамил Фәләхиев Әфганстан Республикасында, Илдар Тазизов (батырлыгы өчен Жуков медаленә лаек булды), Дамир Гарифуллин, Зөлфәт Кәримов, Марат Садыйков, Азат Сә- лахиев, Руслан Ситдыйков (батырлыгы өчен Жуков медаленә лаек булды) Чечен Республикасында барган сугыш операцияләрендә катнаштылар. Шамил Зөйнуллин һәм Әнәс Шаһимәрданов Чернобыль атом электростанциясендәге авария нәтиҗәләрен бетерүдә катнаштылар.

Нормалылар чирәм жирләрне үзләштерү хәрәкәтендә дә иң активлардан булганнар. Мансур Нәфыйков, Рафис Закиров, Флера һәм Камил Зәйнуллйннар, Реваль Закиров, Камил һәм Галимә Юнысовлар, Илгиз Хаҗиев, Әлфия Юнысова, Илгиз Гобәев Курган, Оренбург өлкәләрендә, Казахстан Республикасында яңа җирләр үзләштерүчелор арасында булалар.

Әлеге юллар ил өстеннән нинди генә фаҗигәле, шаулы-данлы вакыйгалар узмасын, нормалыларның аларның уртасында булганын дәлилли.

1977 елда яңа мәктәп бинасы төзелде. 1958— 1998 елларда авылда балалар бакчасы эшләде. 1978 елда ачылган һөнәр лицее да Нормада ур­нашкан, ул еллардан бирле узган чор эчендә аның яңа заманча базасы булдырылды һәм лицей районыбызның гына түгел, аннан ерактагы төбәк яшьләренең дә яратып һөнәрләр үзләштерә торган уку йортына әверелде.

1958-1960 елларда авыл электрлаша. 1965 елда суүткәргеч сузыла. Нәкъ шушы еллардан башлап индивидуаль йортлар һәм фатирлар төзү киң колач ала. 1990-1998 еллар арасында гына да дүрт яңа урам барлыкка килде. Авыл үсә, төзекләнә, урамнарга асфальт түшәлә. 2007 елда, мәсәлән, аның өч урамы асфальтланды. 1991 елда авыл табигый газ челтәренә тота- штырылды. 1997 елда яңа телефон челтәре сузылды. Йортларның иң зүр күпчелегенә телефон, су кертелгән. 1988 елда ике авыл арасыннан узучы юлда Норма елгасы аша тимер-бетон күпер төзелде.

Авылда 353 хуҗалык бар, 1178 кеше яши. 200ләп хуҗалыкта җиңел, 6сында йөк машиналары, 8ендә төрле маркадагы тракторлар бар. Авыл аша төрле төбәкләргә йөрүче автобус маршрутлары үтә. Район үзәгенә якын булуы, төзелеш һәм сәнәгать предприятиеләренең якын урнашуы, олы юл өстендә утыруы халыкны эш белән тәэмин итү проблемасын җиңел хәл итә. Халыкның тормышы мул, зәвыклы.

Борынгы шанлы байларның традицияләрен дәвам итеп, яңа чор әшмәкәрлеге киң колач алды. Бүгенге көндә Рамил Сөләйманов, Рафаэль Галиев, Ислам Галиев, Гөлсем Миннебаева, Вакыйф Хәннанов, Артем Шәрәфетдинов, һ.б. үзләренең сәүдә йортларын ачтылар. Башкалардан аермалы буларак, монда житештерү белән шөгыльләнүче булдыклы егетләр үсеп килә.

Шигьри матүр исемнәр белән тулы авыл топонимикасы монда гамле, якты күңелле кешеләр яшәве турында сөйләп тора - Тешнәр урамы, Мәчет үре, Пүскән елгасы, Гыйлфан чишмәсе, Торна басуы, Байгыл инеше, Сәләй чишмәсе...